ระวังสับสนกับ ฉัตรชัย บุตรพรม

ร้อยตรี **ฉัตร์ชัย บุตรดี** หรือ **ฉัตร์ชัยเดชา บุตรดี** (ชื่อเล่น: สด; สังกัดกองทัพภาคที่ 1) เป็นนักมวยสากลสมัครเล่นทีมชาติไทย จบจากโรงเรียนนายสิบทหารบกเหล่าทหารราบ

ประวัติ
-------

ฉัตร์ชัย บุตรดี เกิดวันที่ 26 มีนาคม พ.ศ. 2528 ที่อำเภอตาพระยา จังหวัดปราจีนบุรี (ปัจจุบัน คือ จังหวัดสระแก้ว) เป็นบุตรของนายเทือน กับนางทองมา บุตรดี จบการศึกษามัธยมศึกษาจากโรงเรียนปทุมคงคา และจบการศึกษาระดับปริญญาตรีจากคณะศึกษาศาสตร์ สถาบันการพลศึกษาสุโขทัย และปริญญาโท หลักสูตร รัฐประศาสนศาสตรมหาบัณฑิต วิทยาลัยทองสุข ชีวิตครอบครัว สมรสกับ จุฑารัตน์ เนียมสุ่ม (จิ๊บ) ที่วิทยาลัยป้องกันราชอาณาจักร เมื่อวันที่ 7 มกราคม พ.ศ. 2555 มีลูกสาวด้วยกัน 2 คน คือ เขมจิรา กับณพิชญา บุตรดี ฉัตร์ชัยเป็นคนที่ชื่นชอบกีฬาหลายประเภท และชื่นชอบทีมสโมสรฟุตบอลอาร์เซนอล เป็นการส่วนตัว

ฉัตร์ชัยเคยชกมวยไทยมาก่อนในชื่อ "ตาพระยา กิมเชียงก่อสร้าง" ประมาณ 80 ครั้ง แต่ทว่าไม่ประสบความสำเร็จ จึงหันมาชกมวยสากลสมัครเล่นในปี พ.ศ. 2548 ปรากฏว่าชกได้ดี จนกระทั่งได้ติดทีมชาติไทยชุด B และเป็นตัวแทนในรุ่นฟลายเวท (50 กิโลกรัม) สืบต่อจาก สมจิตร จงจอหอ ที่แขวนนวมไปหลังจากจบการแข่งขันโอลิมปิก 2008 ที่กรุงปักกิ่ง ประเทศจีน

โดยผลงานการชกของฉัตร์ชัย เกียรติประวัติสูงสุด คือการคว้าแชมป์ปรีโอลิมปิก ที่กรุงปักกิ่ง ประเทศจีน ในปี พ.ศ. 2550 และก่อนหน้านั้นก็คว้าแชมป์ประเทศไทยมาแล้ว 2 สมัย

ในการแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 31 ที่กรุงเทพมหานคร ในเดือนเมษายน พ.ศ. 2552 ซึ่ง วรพจน์ เพชรขุ้ม ได้เกิดอาการบาดเจ็บ ฉัตร์ชัยจึงถูกดันขึ้นมาชกในรุ่นแบนตั้มเวท (54 กิโลกรัม) นี้แทน และถือเป็นการชกในนามทีมชาติไทยชุด A เป็นครั้งแรก ซึ่งฉัตร์ชัยก็สามารถคว้าเหรียญทองมาครองได้ในที่สุด 

จากนั้นในปลายปีเดียวกัน ฉัตร์ชัยได้เป็นตัวแทนทีมชาติไทยในรุ่นแบนตั้มเวท ในการแข่งขันซีเกมส์ 2009 ที่นครหลวงเวียงจันทน์ ประเทศลาว ซึ่งฉัตรชัยก็สามารถโชว์ฟอร์มการชกได้อย่างน่าประทับใจ โดยในรอบแรกสามารถเอาชนะ ฮวน ทิปอน จากฟิลิปปินส์ เจ้าของเหรียญทองเอเชียนเกมส์ ที่กรุงโดฮา ประเทศกาตาร์ ซึ่งเคยชนะวรพจน์มาด้วยในครั้งนั้น ด้วยจำนวน 4-9 หมัด และเป็นฝ่ายเอาชนะ มาเทียส มาดินกาน จากอินโดนีเซีย 11-2 หมัด ไปในรอบชิงชนะเลิศคว้าเหรียญทองมาได้ และยังคว้ารางวัลนักมวยยอดเยี่ยม หรือ Best Boxer ไปได้อีกด้วย โดยฉัตร์ชัยถือเป็นนักมวยถนัดซ้าย ซึ่งหาได้ยากในวงการมวยสากลสมัครเล่นของไทย

หลังการแข่งขันกีฬาเอเชียนเกมส์ 2018 ที่ประเทศอินโดนีเซีย ฉัตร์ชัย ได้ทำการเปลี่ยนชื่อเป็น ฉัตร์ชัยเดชา เนื่องจากมีความคิดที่จะแก้เคล็ดที่ทำอะไรติดขัดและเสริมสิริมงคลของตนเอง

ทีมชาติ
-------

### เอเชียนเกมส์ 2010

ในเอเชียนเกมส์ 2010 ที่นครกว่างโจว ประเทศจีน ฉัตร์ชัยเป็นตัวแทนทีมชาติไทยในรุ่นฟลายเวท ในรอบแรก ฉัตร์ชัยขึ้นชกเป็นคนแรกของทีมนักมวยไทย พบกับ สุรันจอย มาเยงบัม ซิงห์ นักมวยชาวอินเดียซึ่งเป็นตัวเต็งคนหนึ่งในรุ่นนี้ ปรากฏว่าฉัตร์ชัยแพ้ไป 7-2 หมัด โดยมาได้ 2 คะแนนในยกที่ 3 ซึ่งเป็นยกสุดท้าย ทำให้ต้องตกรอบแรกไป ทั้งที่เป็นนักมวยความหวังเหรียญทองคนหนึ่งของไทย

### ซีเกมส์ 2011

ในซีเกมส์ 2011 ที่เมืองปาเล็มบัง ประเทศอินโดนีเซีย ฉัตร์ชัยสามารถทะลุไปถึงรอบชิงชนะเลิศได้ แต่ก็เป็นฝ่ายแพ้ต่อ ฮูลิโอ เบรีย นักมวยชาวอินโดนีเซียเจ้าภาพไป 16-19 หมัด ได้เหรียญเงิน

### โอลิมปิก 2012

ในโอลิมปิก 2012 ที่กรุงลอนดอน สหราชอาณาจักร ฉัตร์ชัยได้ผ่านเข้าไปแข่งขันในรอบสุดท้าย ด้วยการเป็นผู้ที่ผ่านเข้ารอบมวยสากลสมัครเล่นชิงแชมป์โลก ที่ประเทศอาเซอร์ไบจาน แม้จะแพ้ในรอบชิงชนะเลิศ โดยถือเป็น 1 ใน 3 นักมวยทีมชาติไทยในครั้งนี้ พร้อมกับ แก้ว พงษ์ประยูร และสายลม อาดี

ซึ่งผลการแข่งขัน ปรากฏว่า ฉัตร์ชัยในรอบแรกสามารถเอาชนะนักมวยจากตุรกีไปได้อย่างสวยงาม แต่ทว่าในรอบต่อมา เมื่อเจอกับนักมวยจากคิวบา ก็แพ้ตกรอบไปอย่างขาดลอยเช่นกัน 

|  |  |  |  |  |
| --- | --- | --- | --- | --- |
| **รอบ** | **คู่ชก** | **วันที่** | **สถานที่** | **ผล** |
| 32 คน | ตุรกี เซลซุค อีเกอร์ | 30 กรกฎาคม | เอ็กซ์เซล ลอนดอน | 24-10 |
| 16 คน | คิวบา โรเบยซี รามีเรซ | 3 สิงหาคม | เอ็กซ์เซล ลอนดอน | 10-22 |

### มวยสากลสมัครเล่นชิงแชมป์โลก 2013

ในกลางปี พ.ศ. 2556 ฉัตร์ชัยถือเป็นนักมวยสากลสมัครเล่นทีมชาติไทยเพียงคนเดียวที่ได้รับเหรียญรางวัลในรายการมวยสากลสมัครเล่นสมัครเล่นชิงแชมป์โลก ในรายการไอบ้า เวิลด์บ็อกซิ่ง แชมเปี้ยนชิพส์ อัลมาตี 2013 ที่เมืองอัลมาตี ประเทศคาซัคสถาน แม้จะเป็นเพียงเหรียญทองแดงก็ตาม โดยในครั้งนี้ กติกาการชกมวยสากลสมัครเล่นได้ให้ถอดเฮดการ์ดออก จะเปลี่ยนระบบการให้คะแนนเป็นให้ยกละ 10 คะแนนคล้ายกับมวยสากลอาชีพ ซึ่งนับว่าฉัตร์ชัยเป็นนักมวยทีมชาติไทยคนแรกในรอบหลายปีที่คว้าเหรียญรางวัลในรายการนี้ นับจากสมจิตร จงจอหอ ที่ได้เหรียญเงินในปี พ.ศ. 2550 ที่นครชิคาโก สหรัฐอเมริกา และโอมาร์ มาลากอน เทรนเนอร์ผู้ฝึกสอนชาวคิวบาได้ทำนายว่า ฉัตร์ชัยจะเป็นผู้ที่คว้าเหรียญทองมาได้ในโอลิมปิกครั้งหน้าที่บราซิล เหมือนเช่นสมจิตรที่ทำได้มาก่อน

ซึ่งหลังจากการจบการแข่งขันครั้งนี้ ฉัตร์ชัยได้ขยับอันดับโลกในรุ่นฟลายเวทจากอันดับที่ 29 มาอยู่ที่อันดับ 6 ด้วย

### เอเชียนเกมส์ 2014

ในเอเชียนเกมส์ 2014 ที่เมืองอินชอน ประเทศเกาหลีใต้ ฉัตร์ชัยเป็นตัวแทนทีมชาติไทยในรุ่นฟลายเวท ในรอบแรก ฉัตร์ชัยพบกับ อิลยาส สุไลมานอฟ นักมวยชาวคาซัคสถาน ปรากฏว่าฉัตร์ชัยเป็นฝ่ายโดนชกล้มลงไปให้กรรมการนับ 8 ในยกแรก จากนั้นแม้พยายามจะเดินหน้าออกหมัด แต่ก็ยังทำอะไรไม่ได้ชัดเจน จนเมื่อครบ 3 ยก ก็เป็นฝ่ายแพ้ไปอย่างเป็นเอกฉันท์ 27-30, 28-29 และ 28-29 ทำให้ต้องตกรอบแรกในการแข่งขันเอเชียนเกมส์ติดต่อกันถึง 2 ครั้ง

### ซีเกมส์ 2015

ในซีเกมส์ 2015 ที่ประเทศสิงคโปร์ ฉัตร์ชัยขึ้นชกในรุ่นฟลายเวท โดยพบกับ เอียน คลาร์ก เบาติสตา นักมวยชาวฟิลิปปินส์ การชกของทั้งคู่เป็นไปอย่างสูสี ก่อนที่หมดยก 2 คอมพิวเตอร์ให้คะแนนเกิดขัดข้องต้องเปลี่ยนมาใช้วิธีเขียนด้วยมือแทน สุดท้ายครบ 3 ยก ฉัตร์ชัยเป็นฝ่ายแพ้คะแนนไปอย่างค้านสายตา 1-2 เสียง

### มวยสากลสมัครเล่นชิงแชมป์เอเชีย 2015

ในมวยสากลสมัครเล่นชิงแชมป์เอเชีย 2015 ที่มหาวิทยาลัยธรรมศาสตร์ ศูนย์รังสิต ฉัตร์ชัยได้เลื่อนขึ้นไปชกในรุ่นแบนตั้มเวท และเป็นหนึ่งใน 2 นักมวยสากลสมัครเล่นทีมชาติไทยที่เข้าถึงรอบชิงชนะเลิศ (อีกหนึ่งคน คือ วุฒิชัย มาสุข) และเป็นฝ่ายเอาชนะ มูโรดจอน อัคห์มาดาเลฟ นักมวยชาวอุซเบกิสถาน ไปได้ 2-1 เสียง ทำให้ได้เหรียญทองและผ่านเข้าไปแข่งขันในรอบคัดเลือกมวยสากลสมัครเล่นในโอลิมปิก 2016 เลกแรกต่อไป

### มวยสากลสมัครเล่นชิงแชมป์โลก 2015

ในมวยสากลสมัครเล่นชิงแชมป์โลก 2015 ที่กรุงโดฮา ประเทศกาตาร์ ซึ่งเป็นรายการคัดเลือกตัวเข้าไปแข่งขันรอบสุดท้ายในโอลิมปิก 2016 เลกแรก ฉัตร์ชัยสามารถเข้าสู่รอบก่อนรองชนะเลิศได้ แต่ต้องตกรอบไปเมื่อเป็นฝ่ายแพ้ต่อ มูโรดจอน อัคห์มาดาลิเยฟ นักมวยชาวอุซเบกิสถาน ที่ฉัตร์ชัยเคยเอาชนะมาได้ก่อนหน้านั้นเพียงเดือนเดียวในรายการมวยสากลสมัครเล่นชิงแชมป์เอเชีย 2015 ไป 3-0 เสียง ด้วยคะแนน 29-28, 30-27 และ 30-27

### โอลิมปิก 2016

ฉัตร์ชัย (แดง) ในการชกกับวลาดิมียร์ นิกิติน ในโอลิมปิก 2016
*ดูบทความหลักที่: กีฬามวยสากลสมัครเล่นในโอลิมปิกฤดูร้อน 2016*
ในการแข่งขันโอลิมปิก 2016 ที่ริโอเดอจาเรโร ประเทศบราซิล ฉัตร์ชัยผ่านเข้าสู่การแข่งขัน โดยเป็นฝ่ายเอาชนะ มาร์ริโอ เฟอร์นันเดซ นักมวยชาวฟิลิปปินส์ไปได้ 3-0 เสียง ในการแข่งขันรอบรองชนะเลิศ รายการคัดเลือกตัวเลก 2 โซนเอเชีย-โอเชียเนีย ได้ที่เมืองเฉียงอัน มณฑลเหอเป่ย ประเทศจีน และในรอบชิงชนะเลิศก็เอาชนะ ชีวา ทาปา นักมวยชาวอินเดียไปได้ 3-0 เสียง

ในรอบแรกโอลิมปิก 2016 ฉัตร์ชัยขึ้นชกในมุมน้ำเงิน เอาชนะ เคซ อัชฟาก นักมวยชาวสหราชอาณาจักรไปได้ 3-0 เสียง ด้วยคะแนน 29-28, 29-28 และ 29-28 โดยได้นับ 8 ในปลายยกที่ 2 ด้วย

แต่ในรอบที่สอง ฉัตร์ชัยขึ้นชกในมุมแดง พบกับวลาดิมียร์ นิกิติน นักมวยชาวรัสเซีย ฉัตร์ชัยแพ้ไป 2-1 เสียง ด้วยคะแนน 29-28, 29-28 และ 28-29 ทั้งที่ฉัตร์ชัยเป็นฝ่ายชกได้จะแจ้งกว่าเห็นได้ชัดเจน พร้อมกับมีการวิพากษ์วิจารณ์ถึงผลการตัดสินอย่างมากมายในสังคมเว็บไซต์ออนไลน์

|  |  |  |  |  |
| --- | --- | --- | --- | --- |
| **รอบ** | **คู่ชก** | **วันที่** | **สถานที่** | **ผล** |
| 32 คน | สหราชอาณาจักร เคซ อัชฟาก | 10 สิงหาคม | รีอูเซงตรู | 3-0 |
| 16 คน | รัสเซีย วลาดิมียร์ นิกิติน | 14 สิงหาคม | รีอูเซงตรู | 2-1 |

### ไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017

ในการแข่งขันรายการไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017 ในเดือนเมษายน พ.ศ. 2560 ที่บีจีฮอลล์ คลอง 3 จังหวัดปทุมธานี ฉัตร์ชัยได้เหรียญทอง ด้วยการเอาชนะ โช ฮโยนัม นักมวยชาวเกาหลีเหนือไปได้ขาดลอย 5-0 เสียง และยังได้รับเลือกให้เป็นนักมวยยอดเยี่ยมประจำการแข่งขัน หรือเบสต์บ็อกเซอร์อีกด้วย

รางวัล
------

* 26 ธันวาคม พ.ศ. 2556 - รางวัลนักกีฬาสมัครเล่นชายดีเด่น การกีฬาแห่งประเทศไทย (กกท.) ที่อินดอร์สเตเดียม หัวหมาก

เครื่องราชอิสริยาภรณ์
---------------------

* พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)

อ้างอิง
-------

1. ↑  ""โอมาร์ มาลากอน" หนักใจแทน 3 กำปั้นไทย ลุย "ลอนดอนเกมส์"". *เดลินิวส์*.
2. ↑  "ศิษย์เก่าวิทยาลัยทองสุข จ่าสิบเอก แก้ว พงษ์ประยูร สายลม อาดี ฉัตรชัย บุตรดี". วิทยาลัยทองสุข. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 8 September 2014.
3. ↑  แต่งแล้ว จากข่าวสด
4. ↑  "@jackie14ap : ปะทะ ฉัตรชัย บุตรดี แฟนปืนตัวจริง..." *กระปุกดอตคอม*. 16 August 2012. สืบค้นเมื่อ 14 July 2015.
5. ↑  "กำปั้นไทยเอซิว5ทองครองคิงส์คัพ,อำนาจเบสต์บ็อกเซอร์". คลังข้อมูลเก่าเก็บจากแหล่งเดิมเมื่อ 2010-05-12. สืบค้นเมื่อ 2014-10-01.
6. ↑  ฉัตรชัย บุตรดี เชือดอินโดนิ่ม คว้าทองที่สาม
7. ↑  เจ้าสด ฉัตร์ชัย เอาเคล็ดเปลี่ยนชื่อใหม่หลังดวงแตกซ้ำซากใน เอเชียนเกมส์
8. ↑  เก็บถาวร 2010-11-19 ที่ เวย์แบ็กแมชชีน มวยความหวังริบหรี่ "ฉัตรชัย" ตัวเปิดตกรอบ จากผู้จัดการออนไลน์
9. ↑  อภิเชษฐ์กระทุ้งหม่อง55วิ.น็อก! แก้ว-วรพจน์ทอง ฉัตรชัยพ่ายอินโดเก็บถาวร 2013-11-09 ที่ เวย์แบ็กแมชชีน จากเอ็มไทย
10. ↑  เก็บถาวร 2016-03-05 ที่ เวย์แบ็กแมชชีน มวยความหวังเหรียญทองโอลิมปิก? / ลักษมณ์ นันทิวัชรินทร์ จากผู้จัดการออนไลน์
11. ↑  ""ฉัตรชัย" หักคอไก่งวงเข้ารอบมวยอลป.จากผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2014-10-01.
12. ↑  ""ฉัตรชัย" พ่ายคิวบาร่วงรอบ 2 มวยอลป. จากผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2012-08-06. สืบค้นเมื่อ 2014-10-01.
13. ↑  หน้า 17-20 กีฬา, *โค้ช'โอมาร์'ฟันธง'ฉัตรชัย'ทองอลป.*. **เดลินิวส์**ฉบับที่ 23,391: วันจันทร์ที่ 28 ตุลาคม พ.ศ. 2556 แรม 9 ค่ำ เดือน 11 ปีมะเส็ง
14. ↑  หน้า 18-19 กีฬา, *ฉัตร์ชัยอันดับพุ่ง สายลมรั้งที่4ไอบ้า*. **เดลินิวส์**ฉบับที่ 23,398: วันจันทร์ที่ 4 พฤศจิกายน พ.ศ. 2556 ขึ้น 2 ค่ำ เดือน 12 ปีมะเส็ง
15. ↑  ""เจ้าสด" โดนจิ้มร่วงยกแรก พ่ายคะแนนจอดป้าย". ผู้จัดการออนไลน์. 25 September 2014. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 25 September 2014.
16. ↑  ""ฉัตรชัย" พ่ายค้านสายตาร่วงซีเกมส์". ผู้จัดการออนไลน์. 7 June 2014. สืบค้นเมื่อ 8 June 2015.[*ลิงก์เสีย*]
17. ↑  หน้า 16 ต่อหน้า 14 กีฬา,  *'สด-เอ็ม'ชกสะใจแฟน*. **เดลินิวส์**ฉบับที่ 24,069: วันอาทิตย์ที่ 6 กันยายน พ.ศ. 2558 แรม 8 ค่ำ เดือน 9 ปีมะแม
18. ↑  หน้า 14 ต่อหน้า 16 กีฬา,  *'เอ็ม'เก็บชัย เข้าตัดเชือก*. **เดลินิวส์**ฉบับที่ 24,104: วันอาทิตย์ที่ 11 ตุลาคม พ.ศ. 2558 แรม 14 ค่ำ เดือน 10 ปีมะแม
19. ↑  หน้า 17 ต่อหน้า 19 กีฬา,  *'สด'อัดปินส์'ลม'สมหวังตีตั๋วไปอลป.*. **เดลินิวส์**ฉบับที่ 24,277: วันศุกร์ที่ 1 เมษายน พ.ศ. 2559 แรม 10 ค่ำ เดือน 4 ปีมะแม
20. ↑  หน้า 17 ต่อหน้า 19 กีฬา, *สดลั่นซ้อมหนักไปอลป.ต้องมีเฮสายลมวืดแค่เงิน*. **เดลินิวส์**ฉบับที่ 24,278: วันเสาร์ที่ 2 เมษายน พ.ศ. 2559 แรม 11 ค่ำ เดือน 4 ปีมะแม
21. ↑  "ทะลุ 16 คน ! ฉัตรชัย บุตรดี ชนะอังกฤษ 3-0 มวยสากลสมัครเล่น โอลิมปิก 2016". *ช่อง 7*. August 10, 2016. คลังข้อมูลเก่าเก็บจากแหล่งเดิมเมื่อ 2016-08-13. สืบค้นเมื่อ August 11, 2016.
22. ↑  หน้า 19 ต่อจากหน้า 17 กีฬา, *อึ้งทั้งประเทศฉัตร์ชัยถูกโกงแพ้แต้มรัสเซีย*. "ตะลึงฉัตร์ชัยชกดีแต่แพ้หมีขาวเฉย". **เดลินิวส์**ฉบับที่ 24,413: วันจันทร์ที่ 15 สิงหาคม พ.ศ. 2559 ขึ้น 12 ค่ำ เดือน 9 ปีวอก
23. ↑  หน้า 14 ต่อจากหน้า 16 กีฬา, *3นักชกไทยผงาดทองครองถ้วยคะแนนรวม*. **เดลินิวส์**ฉบับที่ 24,650: วันอาทิตย์ที่ 9 เมษายน พ.ศ. 2560 ขึ้น 13 ค่ำ เดือน 5 ปีระกา
24. ↑  "น้องเมย์-เจ้าสด คว้านักกีฬาดีเด่น/โค้ชอ๊อด ได้ผู้ฝึกสอนยอดเยี่ยม". เอ็มไทย. 27 December 2013. คลังข้อมูลเก่าเก็บจากแหล่งเดิมเมื่อ 2014-08-21. สืบค้นเมื่อ 8 September 2014.
25. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ เก็บถาวร 2022-06-28 ที่ เวย์แบ็กแมชชีน, เล่ม ๑๓๙ ตอนพิเศษ ๒ ข หน้า ๒๘, ๑๔ กุมภาพันธ์ ๒๕๖๕

แหล่งข้อมูลอื่น
---------------

* ฉัตร์ชัย บุตรดี ตัวตายตัวแทน สมจิตร จงจอหอ ในอนาคต วิดีโอข่าวจากช่อง 9[*ลิงก์เสีย*]


วิกิมีเดียคอมมอนส์มีสื่อที่เกี่ยวข้องกับ **ฉัตร์ชัย บุตรดี**

| * ด
* ค
* ก
ไทย ประเทศไทยในโอลิมปิกฤดูร้อน 2016 |
| --- |
| 
* **2 เหรียญทอง**
* **2 เหรียญเงิน**
* **2 เหรียญทองแดงอันดับที่: 35**

 |
| ยิงธนู | 
* วิทยา ทำว่อง

 |
| กรีฑา | 
* บุญถึง ศรีสังข์
* เจน วงษ์วรโชติ
* ณัฐธยาน์ ธนรณวัฒน์
* สุเบญรัตน์ อินแสง

 |
| แบดมินตัน | 
* บดินทร์ อิสสระ
* บุญศักดิ์ พลสนะ
* พรทิพย์ บูรณะประเสริฐสุข
* พุธิตา สุภจิรกุล
* รัชนก อินทนนท์
* ทรัพย์สิรี แต้รัตนชัย
* สาวิตรี อมิตรพ่าย

 |
| มวยสากล | 
* อำนาจ รื่นเริง
* ฉัตร์ชัย บุตรดี
* เปี่ยมวิไล เล่าเปี่ยม
* สายลม อาดี
* วุฒิชัย มาสุข

 |
| จักรยาน | 
* อะแมนดา คาร์
* จุฑาธิป มณีพันธุ์

 |
| กอล์ฟ | 
* เอรียา จุฑานุกาล
* กิรเดช อภิบาลรัตน์
* พรอนงค์ เพชรล้ำ
* ธงชัย ใจดี

 |
| ยูโด | 
* คุณาธิป เยี่ยอ้น

 |
| เรือพาย | 
* จารุวัฒน์ แสนสุข
* พุทธรักษา นีกรี โรเดนเบิร์ก

 |
| เรือใบ | 
* กมลวรรณ จันทร์ยิ้ม
* กีรติ บัวลง
* นัฐพงษ์ โพธิ์นพรัตน์
* ศิริพร แก้วดวงงาม

 |
| ยิงปืน | 
* อัฐพล เอื้ออารี
* นภิศ ต่อตั้งพานิช
* พิมพ์อร คล้ายสุบรรณ
* สุธิยา จิวเฉลิมมิตร
* ธันยพร พฤกษากร

 |
| ว่ายน้ำ | 
* ณัฐฐานันท์ จันกระจ่าง
* รดมยศ มาตเจือ

 |
| เทเบิลเทนนิส | 
* นันทนา คำวงศ์
* ภาดาศักดิ์ ตันวิริยะเวชกุล
* สุธาสินี เสวตรบุตร

 |
| เทควันโด | 
* **Bronze พาณิภัค วงศ์พัฒนกิจ**
* พรรณนภา หาญสุจินต์
* **Silver เทวินทร์ หาญปราบ**

 |
| เทนนิส | 
* สรรค์ชัย รติวัฒน์
* สนฉัตร รติวัฒน์

 |
| ยกน้ำหนัก | 
* จตุภูมิ ชินวงศ์
* **Silver พิมศิริ ศิริแก้ว**
* ศรัท สุ่มประดิษฐ
* **Bronze สินธุ์เพชร กรวยทอง**
* ศิริภุช กุลน้อย
* **Gold โสภิตา ธนสาร**
* **Gold สุกัญญา ศรีสุราช**
* ไตรรัตน์ บุญสุข
* วิทูรย์ มิ่งมูล

 |
| **ผู้เข้าแข่งขัน :** 54 คนใน 15 ชนิดกีฬา**ผู้ถือธง :** รัชนก อินทนนท์ |

| * ด
* ค
* ก
ไทย ประเทศไทยในโอลิมปิกฤดูร้อน 2020 |
| --- |
| 
* **1 เหรียญทอง**
* **0 เหรียญเงิน**
* **1 เหรียญทองแดงอันดับที่: 59**

 |
| กรีฑา | 

|  |  |
| --- | --- |
| บุคคล | 
* คีริน ตันติเวทย์
* สุเบญรัตน์ อินแสง

 |

 |
| แบดมินตัน | 

|  |  |
| --- | --- |
| บุคคล | 
* บุศนันทน์ อึ๊งบำรุงพันธุ์
* กันตภณ หวังเจริญ
* รัชนก อินทนนท์

 |
| คู่ | 
* เดชาพล พัววรานุเคราะห์ / ทรัพย์สิรี แต้รัตนชัย
* จงกลพรรณ กิติธรากุล / รวินดา ประจงใจ

 |

 |
| มวยสากล | 
* ธิติสรรณ์ ปั้นโหมด
* ฉัตร์ชัยเดชา บุตรดี
* จุฑามาศ จิตรพงศ์
* **Bronze สุดาพร สีสอนดี**
* ใบสน มณีก้อน

 |
| เเคนู | 
* อรสา เที่ยงกระโทก

 |
| จักรยาน | 

|  |  |
| --- | --- |
| บุคคล | 
* ชุติกาญจน์ กิจวานิชเสถียร
* จุฑาธิป มณีพันธุ์

 |

 |
| ขี่ม้า | 

|  |  |
| --- | --- |
| บุคคล | 
* อารีย์ณัฏฐา ชวตานนท์
* กรธวัช สำราญ
* วีรภัฎ ปิฏกานนท์

 |
| ทีม | 
* อารีย์ณัฏฐา ชวตานนท์ / กรธวัช สำราญ / วีรภัฎ ปิฏกานนท์

 |

 |
| กอล์ฟ | 

|  |  |
| --- | --- |
| บุคคล | 
* เอรียา จุฑานุกาล
* กัญจน์ เจริญกุล
* อติวิชญ์ เจนวัฒนานนท์
* ปภังกร ธวัชธนกิจ

 |

 |
| ยูโด | 

|  |  |
| --- | --- |
| บุคคล | 
* กชกร​ วรสีหะ

 |

 |
| เรือพาย | 

|  |  |
| --- | --- |
| บุคคล | 
* นวมินทร์ ดีน้อย
* ศิวกร วงศ์พิณ

 |

 |
| เรือใบ | 

|  |  |
| --- | --- |
| บุคคล | 
* ศิริพร แก้วดวงงาม
* ณัฐพงษ์ โพธิ์นพรัตน์
* กมลวรรณ จันทร์ยิ้ม

 |

 |
| ยิงปืน | 

|  |  |
| --- | --- |
| บุคคล | 
* อิสรานุอุดม ภูริหิรัญพัชร์
* เศวต เศรษฐาภรณ์
* ณภัสวรรณ หย่างไพบูลย์
* ธันยพร พฤกษากร
* สุธิยา จิวเฉลิมมิตร
* อิศราภา อิ่มประเสริฐสุข

 |

 |
| ว่ายน้ำ | 

|  |  |
| --- | --- |
| บุคคล | 
* เจนจิรา ศรีสอาด
* นวพรรษ วงค์เจริญ

 |

 |
| เทเบิลเทนนิส | 

|  |  |
| --- | --- |
| บุคคล | 
* อรวรรณ พาระนัง
* สุธาสินี เสวตรบุตร

 |

 |
| เทควันโด | 

|  |  |
| --- | --- |
| บุคคล | 
* **Gold พาณิภัค วงศ์พัฒนกิจ**
* รามณรงค์ เสวกวิหารี

 |

 |
| **นักกีฬา :** 41 คนใน 14 ชนิดกีฬา**ผู้เชิญธงชาติ :**ณภัสวรรณ หย่างไพบูลย์ และ เศวต เศรษฐาภรณ์ **ผู้จัดการทีมนักกีฬา:**ธนา ไชยประสิทธิ์ |